Ну и раз вы такая вся изсебя умная то вот прочтите)Προς:κο Δημήτρη ΡέππαΥπουργό Υποδομών, Μεταφορών & ΔικτύωνΑναστάσεως 2 & Τσιγάντε101 91 ΠαπάγουΚοιν.: κο Παύλο Γερουλάνο, υπουργό Πολιτισμού & Τουρισμούκα Άντζελα Γκερέκου, υφυπουργό ΤουρισμούΘέμα: Διεθνείς άδειες οδήγησηςΚηφισιά, 29 Απριλίου 2010Αξιότιμε κύριε Υπουργέ,Με αφορμή την πρόσφατη απόφαση της Κυβέρνησης να αυξήσει την εισροή στην Ελλάδα επισκεπτών από ανερχόμενες τουριστικά χώρες, επανερχόμαστε σε ένα πάγιο πρόβλημα του Κλάδου μας, στην αδυναμία των Εταιρειών Ενοικίασης Αυτοκινήτων να εκμισθώνουν αυτοκίνητα σε επισκέπτες που προέρχονται από χώρες μη μέλη της ΕΕ οι οποίοι δεν διαθέτουν διεθνή άδεια οδήγησης.Πράγματι, είναι σύνηθες επισκέπτες από έρχονται από ΗΠΑ, Καναδά, Αυστραλία, Ρωσία και άλλες χώρες που έχουν τουριστικό ενδιαφέρον για την Ελλάδα, να μη έχουν εκδώσει διεθνή άδεια οδήγησης και συνεπώς να είναι νομικά ακάλυπτοι τόσο οι ίδιοι όσο και όποιος τυχόν τους παραχωρεί την χρήση αυτοκινήτου.Η έλλειψη ωστόσο της διεθνούς άδειας οδήγησης αποτελεί ένα τυπικό κώλυμα αφού η ικανότητα κάποιου να οδηγεί αποδεικνύεται από την εθνική άδεια η οποία πρέπει απαραίτητα να συνοδεύει την διεθνή άδεια και να επιδεικνύεται μαζί με αυτήν. Εξ άλλου η διαδικασία έκδοσης της διεθνούς άδειας οδήγησης δεν προϋποθέτει καμία θεωρητική ή πρακτική εξέταση και ουσιαστικά δεν είναι τίποτε περισσότερο από την καταγραφή των στοιχείων του κατόχου της εθνικής άδειας σε ειδικό έντυπο. Πραγματοποιείται δε όχι από κάποιον δημόσιο φορέα αλλά από τις κατά τόπους αναγνωρισμένες λέσχες αυτοκινήτων (ΕΛΠΑ στην Ελλάδα, American Automobile Association ή National Automotive Club στις ΗΠΑ, Australian Automobile Association στην Αυστραλία κλπ).Δυστυχώς όμως η ισχύουσα Ελληνική νομοθεσία στερεί από τον Κλάδο μας σημαντικό αριθμό πελατών αλλά και από το Κράτος έσοδα που συνδέονται με την χρήση του αυτοκινήτου (καύσιμα, διόδια, μετάβαση σε απομακρυσμένες περιοχές, φόρους κα) σε καιρούς μάλιστα που σαν χώρα έχουμε ανάγκη από κάθε πιθανό πόρο. Επισημαίνουμε εδώ ότι σύμφωνα με ενημέρωσή μας από την Πανευρωπαϊκή Ομοσπονδία Ενοικιάσεως Αυτοκινήτων (Leaseurope) οι υπόλοιπες χώρες της Ευρωπαϊκής Ένωσης που αντιμετώπισαν το ίδιο πρόβλημα προχώρησαν στην νομοθετική ρύθμιση του.Ζητάμε να επιτραπεί στους επισκέπτες που προέρχονται από χώρες εκτός της Ευρωπαϊκής Ένωσης και για το διάστημα που ισχύει η βίζα εισόδου στην χώρα μας η οδήγηση αυτοκινήτου με ισχύουσα εθνική άδεια οδήγησης με την προϋπόθεση ότι τα στοιχεία σε αυτήν αναγράφονται με λατινικούς χαρακτήρες.Ελπίζοντας ότι θα ικανοποιήσετε το εύλογο αίτημά μας, παραμένουμε στην διάθεσή σας για κάθε συμπληρωματική πληροφορία ή διευκρίνιση.Με εκτίμηση,